kardosdrur/scandi-wiki huggingface dataset:
Valderhaugfjorden

Valderhaugfjorden er en fjord i Ålesund og Giske kommuner i Møre og Romsdal  fylke i Norge. Kommunegrænsen følger fjorden. Fjorden ligger mellem øerne Godøya i vest, Havsteinen og Valderøya i nord, og Heissa, Aspøy og den vestlige del af Nørvøya i syd og grænser til selve byen Ålesund. Fjorden er omkring seks kilometer lang og to kilometer bred.

Fjorden er opkaldt efter gården Valderhaug på Valderøya. Den største dybde i fjorden er 104 meter.

I sydvest går Breidsundet mod vest på sydsiden af Godøya, Heissafjorden går østover på sydsiden af Heissa, mens Sulafjorden går mod syd. Mellem øen Giske og Godøya ligger Giskesundet, som krydses af Godøytunnelen. Mellem Giske og Valderøya ligger Staurnessundet som krydses af riksvei 658 via to broer. Mellem Valderøya og Ellingsøya krydser Valderøytunnelen fjorden, mens Ellingsøytunnelen går fra Nørvøya til Ellingsøya. 

Valderhaugfjorden fortsætter østover som Ellingsøyfjorden på sydsiden af Ellingsøya, mens Grytafjorden går østover på nordsiden.

Kilder og henvisninger 

Fjorde i Møre og Romsdal
Ålesund
Giske
Danske Lejere

Danske Lejere er en forening, som varetager interesser for lejere af private og almene boliger samt lejere af erhvervslejemål. Foreningen fik sit navn i marts 2016 og har sit udspring i arbejde, der tidligere foregik i Lejernes LO i provinsen. Siden da har Danske Lejere udviklet sig til at være landets næststørste lejerorganisation og fungerer i hele landet. Organisationen har sit hovedkontor i Aarhus, men har dertil kontorer i Aalborg, Skive, Sønderborg, Odense og Valby.

Eksterne henvisninger 
Danske Lejeres hjemmeside

Almene boligorganisationer
Lejere
Etableret i 2016
Xavier Benguerel

Xavier Benguerel (født 9. februar 1931 i Barcelona, Spanien - død 10. august 2017) var en spansk komponist.

Benguerel studerede komposition privat hos Cristóbal Taltabull, og var selvlært resten af vejen som komponist. Han har skrevet 4 symfonier, orkesterværker, kammermusik, instrumentalværker, korværker, vokalmusik, scenemusik etc.
Benguerel var en stor del af den katalanske musikbevægelse i Spanien. Han komponerede i en seriel stil, og var inspireret af Bela Bartok, Igor Stravinskij og den anden Wienerskoles tonesprog.

Udvalgte værker 

 Symfoni nr. 1 "Kontinuerlig Symfoni" (1962) - for orkester
 Symfoni nr. 2 "Symfoni for en festival" (1966) - for orkester
 Symfoni nr. 3 "Symfoni for et lille orkester" (1966) - for orkester
 Symfoni nr. 4 "Symfoni for et stort orkester" (1968) - for stort orkester

Eksterne henvisninger 
 om Xavier Benguerel 
 om Xavier Benguerel på www.naxos.com

Komponister fra Spanien
Carmelo Bernaola

Carmelo Alonso Bernaola (født 16. juli 1929 i Otxandio, død 5. juni 2002 i Madrid, Spanien) var en komponist, klarinettist, dirigent, rektor og lærer.

Bernaola studerede komposition på Det kongelige Musikkonservatorium i Madrid, og senere i Rom hos Goffredo Petrassi. studerede
også direktion i Rom hos Sergiu Celibidache, og i Darmstadt hos Bruno Walter. Han deltog også i kompostions kurser hos André Jolivet og Alexandre Tansman i Santiago de Compostela. Bernaola har skrevet 3 symfonier, orkesterværker, kammermusik, teatermusik, instrumentalværker, vokalmusik, filmmusik, musik til tv og radio. Han var rektor og underviste i komposition på Jesús Guridi Musikskole i Vitoria.

Udvalgte værker 

 Symfoni nr. 1 (1974) - for orkester
 Symfoni nr. 2 (1980) - for orkester
 Symfoni nr. 3 (1990) - for orkester
 Polyfont (1969) - for orkester

Eksterne henvisninger 

 om Carmelo Alonso Bernaola på www.musicweb-international.com 

Komponister fra Spanien
Klarinettister
Dirigenter fra Spanien
Rektorer
Lærere
Antonio Gualda Jimenez

Antonio Gualda Jimenez (født 25. februar 1946 i Granada, Spanien) er en spansk komponist, pianist, violinistog guitarist.

Jimenez studerede komposition privat og på Musikkonservatoriet i Granada hos bl.a. Carmelo Bernaola. Han har skrevet 13 symfonier, orkesterværker, kammermusik, elektroniskmusik, korværker, instrumentalværker, vokalmusik, filmmusik etc. Hans speciale som komponist er symfonisk musik og filmmusik.

Udvalgte værker 

 13 Symfonier (1987-1998) - for orkester

Eksterne henvisninger 
 om Antonio Gualda Jimenez
 om Antonio Gualda Jimenez på www.musicweb-international.com 

Komponister fra Spanien
Pianister fra Spanien
Violinister
Guitarister fra Spanien
Joan Guinjoan

Joan Guinjoan (født 28. november 1931 i Riudoms, Spanien, død 1. januar 2019) var en spansk komponist og pianist og kritiker.

Guinjoan studerede komposition og klaver på Musikkonservatoriet Liceo Barcelona hos Cristòfor Taltabull, og på
École Normale i Paris hos Pierre Wissmer. Han har skrevet 3 symfonier, orkesterværker, kammermusik, balletmusik, instrumentalværker, korværker etc. Han var kritiker og foredragsholder på forskellige kulturinstitutioner om musik i Barcelona.

Udvalgte værker 

 Symfoni nr. 1 "Symfoni om den kejserlige Tarraco" (1961) - for orkester
 Symfoni nr. 2 "Byen Tarragona" (1999) - for orkester
 Symfoni nr. 3 "Synkrotron-Alba" (2010) - for orkester
 Klaverkoncert (1963) - for klaver og kammerorkester

Eksterne henvisninger 

 om Joan Guinjoan på www.musicweb-international.com 

Komponister fra Spanien
Pianister fra Spanien
Kritikere
Andrés Isasi

Andrés Isasi "Linares" (født 28. oktober 1890 i Bilbao, død 6. april 1940 i Algorta, Getxo, Spanien) var en spansk komponist.

Isasi studerede komposition i Bilbao, og tog derefter til Berlin, hvor han studerede videre hos Engelbert Humperdinck. Han har skrevet 2 symfonier, 4 orkestersuiter, 5 symfoniske digtninge, klaverkoncert, kammermusik, korværker, vokalmusik klaver stykker etc.

Udvalgte værker 

 Symfoni nr. 1 (1910) - for orkester
 Symfoni nr. 2 (1915) - for orkester

Eksterne henvisninger 
 om Andrés Isasi på www.musicweb-international.com 

Komponister fra Spanien
Emilio Lehmberg

Emilio Lehmberg "Ruiz" (født 9. november 1905 i Malaga, Spanien - død 24. august 1959) var en spansk komponist og violinist.

Lehmberg studerede komposition og violin på Musikkonservatoriet i Malaga og på Musikkonservatoriet i Madrid. Han har skrevet en symfoni, orkesterværker, kammermusik, vokalværker, klaverstykker og musik til teatret og til film.
Han levede som professionel violinist og spillede i Madrid Symfoniorkester.

Udvalgte værker 

 Symfoni (1959) - for orkester
 Andalusisk suite (1942) - for orkester

Eksterne henvisninger 
 om Emilio Lehmberg på www.musicweb-international.com 

Komponister fra Spanien
Violinister
Manuel Manrique De Lara

Manuel Manrique De Lara (født 24. oktober 1863 i Cartagena, Spanien - død 27. februar 1929 i St. Blasien, Tyskland) var en spansk komponist og dirigent.

De Lara studerede komposition, harmonilærer og kontrapunkt hos Ruperto Chapi. Han har skrevet en symfoni, symfoniske digtninge, orkesterværker, strygerkvartetter, teatermusik, kammermusik etc. Han dirigerede flere symfoniorkestre som feks Madrid Symfoniorkester. Han var stærkt påvirket af Richard Wagner og den tyske skole, og af spansk, nord afrikansk og asiatisk folklore.

Udvalgte værker 

 Symfoni (i E-mol) (1892) - for orkester
 Dommedag (1890) - for orkester

Eksterne henvisninger 
 om Manuel Manrique De Lara på www.musicweb-international.com 

Komponister fra Spanien
Dirigenter fra Spanien
José Munoz Molleda

José Munoz Molleda (født 10. februar 1905 i La Línea de la Concepción - død 26. maj 1988 i Madrid, Spanien) var en spansk komponist, pianist, journalist, jurist og politiker.

Molleda studerede klaver og komposition på Det Kongelige Musikkonservatorium i Madrid hos bl.a. José Tragó og Tomás Bretón.
Han studerede også komposition i Rom hos Ottorino Respighi. Molleda har skrevet en symfoni, orkesterværker, kammermusik, balletmusik, instrumentalværker, filmmusik, korværker etc.

Udvalgte værker 

 Symfoni (i A-mol) (1959) - for orkester
 Goyescas (1942) - filmmusik

Eksterne henvisninger 
 om José Munoz Molleda på www.musicwebinternational.com 

Komponister fra Spanien
Pianister fra Spanien
Journalister fra Spanien
Jurister fra Spanien
Politikere fra Spanien
Toårige planter

Toårige planter er planter som ofte bruger to år på at fuldføre deres livscyklus fra frø til frø, omend de kan bruge længere tid hvis forholdene er ugunstige. Eksempler på toårige planter er Almindelig fingerbøl og Filtbladet kongelys.

Mange grøntsager avles frem fra toårige plantearter, heriblandt kål, kålroe, gulerod og knoldselleri. I tilfælde som disse anvendes de lagringsorganer, som planten ellers ville have brugt til at danne blomsterstængler i næste vækstsæson.

Litteratur  

Botanik
Etårige planter

Etårige planter eller annueller er planter som visner og dør efter sin første vækstsæson, og efter at have spredt sine frø eller sporer til den næste generations fremvækst. Disse typer planter står i modsætning til toårige og flerårige planter.

Botanik
Debinha

Débora Cristiane de Oliveira  (også kendt som Debinha Miri; født 20. oktober 1991) er en kvindelig brasiliansk fodboldspiller, der spiller som midtbane/angriber for amerikanske North Carolina Courage i National Women's Soccer League og Brasiliens kvindefodboldlandshold, siden 2011.

Hun har tidligere spillet i norske Avaldsnes IL og kinesiske Dalian Quanjian, men hun har mest spillet i hjemlandet for diverse topklubber. Hun skiftede i 2017, til den amerikanske topklub North Carolina Courage i NWSL.

Hun fik landsholdsdebut for , ved Pan American Games 2011 i Guadalajara. Hun blev udtaget som reserve til Sommer-OL 2012 i London.

Referencer

Eksterne henvisninger 
 
 

Kvindelige fodboldlandsholdsspillere fra Brasilien
Fodboldspillere fra North Carolina Courage
Thaisa de Moraes Rosa Moreno

Thaisa de Moraes Rosa Moreno  (også kendt som Thaisa eller Isa Moreno; født 17. december 1988) er en kvindelig brasiliansk fodboldspiller, der spiller som midtbane/angriber for spanske Real Madrid i Primera División og Brasiliens kvindefodboldlandshold, siden 2013.

Hun har tidligere spillet i svenske Tyresö FF og amerikanske Sky Blue FC, italienske AC Milan, men hun har mest spillet i hjemlandet for diverse topklubber. Hun skiftede i 2017, til den spanske topklub Tacón i Primera División, som senere blev omdøbt til Real Madrid Femenino.

Hun fik landsholdsdebut for  i September 2013, mod Schweiz.

Referencer

Eksterne henvisninger 
 
 

Kvindelige fodboldspillere fra Brasilien
Fodboldspillere fra Real Madrid Femenino
Sport Club Corinthians Paulista (kvinder)

Sport Club Corinthians Paulista Futebol Feminino (også kendt som Corinthians) er en fodboldklub fra Tatuapé, São Paulo, Brasilien, den kvindelige afdeling af Sport Club Corinthians Paulista.

Resultater 
 Copa Libertadores Femenina
 Vindere: 2017, 2019
 Campeonato Brasileiro
 Vindere: 2018
 Copa do Brasil de Futebol Feminino
 Vindere: 2016
 Campeonato Paulista de Futebol Feminino|Campeonato Paulista
 Vindere: 2019

Spillertruppen

Referencer

Eksterne links 
  

Kvindefodboldklubber i Brasilien
Fodbold i Brasilien
Etableret i 1997
São Paulo
Finn Sködt

Finn Sködt (født 23. januar 1944, død 2019) var en dansk kunstmaler, grafiker og designer. Han arbejdede også i flere år i tekstilbranchen med et samarbejde med bl.a. virksomheden Kvadrat.

Først var han ved Det Jyske Kunstakademi, hvorefter blev uddannet ved Den Grafiske Højskole i København. Han har i Århus designet rækværket ved Skt. Clemens Bro og kalligrammerne på Jægergårdens facade.

Referencer

Eksterne henvisninger 
 Opslag på Weilbachs Kunstnerleksikon
 Kort portræt af Finn Sködt på YouTube

Grafikere fra Danmark
Malere fra Danmark
Godøya

Godøya eller Godøy  er en den sydligste og vestligste af øerne i Giske Kommune i Møre og Romsdal fylke i Norge. Øen er berømt for sin smukke natur, domineret af det 497 meter høje bjerg Storhornet og den store sø Alnesvatnet .

Den 10,9 km² store ø havde i 2019 1.151 indbyggere. Størstedelen af befolkningen bor på den sydøstlige side af øen i landsbyerne Godøy og Leitebakk, mens den lille fiskerlandsby Alnes med det gamle Alnes fyr ligger på den nordlige side af øen ca. 3 km væk med adgang via en tunnel gennem det 436 meter høje bjerg Sloktinden. Godøy kapel ligger på den sydlige kyst af øen.

Der er meget dyrket landbrugsjord langs kysterne. Fiskeri og forarbejdning af fisk er de største industrier for øen. Der er en undersøisk tunnel, Godøytunnelen, som forbinder Godøy med den nærliggende ø Giske, hvorfra der er yderligere færgefri vejtransport via Giskebroen, der forbinder øen med byen Ålesund. 

Der findes forskelligt dyreliv på øen, pattedyr som kronhjort, rådyr, odder, spættet sæl og mink er dominerende. På de stejle bjergsider på øen er der også et antal ynglende havørne .

Navn 
Navnet kommeer af det norrøne guð eller goð, 'hedensk gud' og vidner antagelig om hedensk gudedyrking på stedet.

Kilder og henvisninger 

Øer i Møre og Romsdal
Giske
Sortbjerg Mose

Sortbjerg Mose (dansk) eller Schwarzberger Moor (tysk) er et omtrent 18 ha stor fredet naturområde bestående af en højmoser, lavmoser, hedestrækninger og indlandsklitter beliggende syd for den dansk-tyske grænse ved landsbyen Vestre (Ladelund Sogn). Mod syd og vest findes der også store skovstrækninger, som forbinder området med Svanemose og indlandsklitterne ved Sønder Løgum. Området med dets varierede og karakteristiske mosevegetation er et vigtigt levested for både planter og fugle. Der findes forskellige plantearter i Sortbjerg Mose såsom  tørvemos, blåtop-græser, klokkelyng og hedelyng. Området er fredet siden 1984.

Eksterne henvisninger 
 Folder om Sortbjerg Mose

Noter 

Moser
Sydslesvig
Naturområder i Tyskland
Division I i ishockey 1953-54

Division I i ishockey 1953-54 var den 33. sæson af den bedste svenske ishockeyliga. Det var samtidig turneringen om det 30. svenske mesterskab i ishockey for mandlige klubhold. Turneringen havde deltagelse af 12 klubber, der var opdelt i to regionale puljer med seks hold, der spillede en dobbeltturnering alle-mod-alle. De to puljevindere gik videre til SM-finalen, der blev afviklet over to kampe.

Mesterskabet blev vundet af Djurgårdens IF, som blev svenske mestre for tredje gang i alt men for første gang siden 1950. I finalen vandt Djurgårdens IF over to kampe samlet med 6-2 over Gävle Godtemplare IK. Den første finalekamp på Östermalms IP i Stockholm endte 5-1 til hjemmeholdet Djurgårdens IF foran 7.553 tilskuere, hvilket var ny tilskuerrekord for en SM-finale. Returkampen blev afviklet i Gävle og endte 1-1 under overværelse af ca. 3.000 tilskuere.

Djurgårdens IF var i SM-finalen for sjette gang i alt. Derimod var det første gang, at Gävle Godtemplare IK havde kvalificeret sig til slutkampen om mesterskabet.

Grundspil

Division I Nord

Division I Syd

Finaler 

De to puljevindere i Division I mødtes i finalen om det svenske mesterskab, der blev afviklet over to kampe, og hvor Djurgårdens IF samlet vandt med 6-2 over Gävle Godtemplare IK.

Spillere 

Djurgårdens IF's mesterhold bestod af følgende spillere:
 Carl-Erik Andersson (2. SM-titel)
 Sven Andersson (1. SM-titel)
 Lennart Berglund (1. SM-titel)
 Lars Björn (2. SM-titel)
 Yngve Carlsson (2. SM-titel)
 Gösta Johansson (2. SM-titel)
 Yngve Johansson (2. SM-titel)
 Torsten Magnusson (1. SM-titel)
 Sven Tumba (1. SM-titel)
 Hans Tvilling (2. SM-titel)
 Stig Tvilling (2. SM-titel)
 Bert Zetterberg (2. SM-titel)

Kilder 
 Hockeyarchives - Championnat de Suède 1953/54  
 Ishockeytabeller - 1953-54  
 Svenska Ishockeyförbundet - Historik - Nationellt  
 Djurgården Hockey - Historia - 1950-1959  
 Hammarby IF - Historia - 1953/54  
 Svenskhockey.com - Allsvenskan 1953/54

Noter 

1953-54
1953-54
Ishockey i 1953
Ishockey i 1954
Goffredo Petrassi

Goffredo Petrassi (født 16. juli 1904 i Zagarolo, død 3. marts 2003 i Rom, Italien) var en italiensk komponist, dirigent, organist og lærer.

Petrassi studerede musik, komposition og orgel på Santa Cecilia Musikkonservatorium i Rom. Han blev dirigent og leder af operaen La fenice, og lærer i komposition på Santa Cecilia Musikkonservatorium, og på Salzburg Mozarteum (1959).
Petrassi har skrevet orkesterværker, koncertmusik, operaer, korværker, kammermusik, religiøseværker etc.
Han komponerede i en neoklassisk og moderne stil, som var inspireret af Bela Bartok, Igor Stravinskij, Paul Hindemith og Anton Webern.
Petrassi hører til blandt de mest indflydelsesrige italienske komponister i moderne klassisk musik i det 20. århundrede, og har undervist komponister som feks. Peter Maxwell Davies, Ennio Morricone, Kenneth Leighton og Norma Beecroft.

Udvalgte værker 

 Partita (1932) - for orkester
 8 Koncerter (1934-1972) -  for orkester 
 Klaverkoncert (1936-1939) - for klaver og orkester
 Psalm XI (1934-1936) - for kor og orkester

Eksterne henvisninger 
 om Goffredo Petrassi

Komponister fra Italien
Lærere
Dirigenter fra Italien
Organister fra Italien
Bruno Bettinelli

Bruno Bettinelli (født 4. juni 1913 i Milano, Italien, død 8. november 2004) var en italiensk komponist, professor og lærer.

Bettinelli studerede komposition på  Giuseppe Verdi Musikkonservatoriet. Underviste senere samme sted som professor i komposition. Han har skrevet 7 symfonier, orkesterværker, kammermusik, operaer, instrumentalværker, korværker, vokalmusik, klaverstykker etc. Bettinelli var inspireret af Bela Bartok, Paul Hindemith, Igor Stravinskij, Alfredo Casella, Goffredo Petrassi og Gian Francesco Malipiero. Han underviste mange af de kommende generationer af italienske komponister.

Udvalgte værker 

 Symfoni nr. 1 "Kammersymfoni" (1939) - for strygeorkester 
 Symfoni nr. 2 (1943) - for orkester
 Symfoni nr. 3 (1946) - for strygeorkester
 Symfoni nr. 4 "Lille Symfoni" (1954) - for orkester
 Symfoni nr. 5 (1975) - for orkester
 Symfoni nr. 6 (1976) - for orkester
 Symfoni nr. 7 (1978) - for orkester
 Klaverkoncert (1952-1953) - for klaver og orkester
 Episode (1961-1962) - for orkester 
 Nedtælling (1969) - opera

Eksterne henvisninger 
 om Bruno Bettinelli på www.musicweb-international.com 

Komponister fra Italien
Professorer fra Italien
Lærere
Vollsmose Bibliotek

Vollsmose Bibliotek er en afdeling af "Odense Biblioteker og Borgerservice" (tidligere "Odense Centralbibliotek")  i Odensebydelen Vollsmose. Det åbnede i januar 1973 og er den længst eksisterende kulturinstitution i området.

Kultur i Odense
Biblioteker i Odense
Division I i ishockey 1954-55

Division I i ishockey 1954-55 var den 34. sæson af den bedste svenske ishockeyliga. Det var samtidig turneringen om det 31. svenske mesterskab i ishockey for mandlige klubhold. Turneringen havde deltagelse af 12 klubber, der var opdelt i to regionale puljer med seks hold, der spillede en dobbeltturnering alle-mod-alle. De to puljevindere gik videre til SM-finalen, der blev afviklet over to kampe.

Mesterskabet blev vundet af Djurgårdens IF, som blev svenske mestre for anden sæson i træk og fjerde gang i alt. I finalen vandt Djurgårdens IF over to kampe samlet med 17-5 over lokalrivalerne Hammarby IF. Begge finaler blev spillet på det nyopførte Johanneshovs isstadion i Stockholm. Djurgårdens IF var hjemmehold i den første finalekamp, hvor holdet undervejs var bagud med 1-3 men endte med at vinde med 6-3. I returkampen sejrede Djurgårdens IF med hele 11-2. De 13 mål i den anden finale var ny scoringsrekord for SM-finaler.

Djurgårdens IF var i SM-finalen for syvende gang i alt. Hammarby IF havde kvalificeret sig til slutkampen for 14. gang i alt, og det var sjette gang, at holdet måtte nøjes med sølvmedaljerne. De to hold havde ikke tidligere mødtes i en SM-finale.

Grundspil

Division I Nord

Division I Syd

Finaler 

De to puljevindere i Division I mødtes i finalen om det svenske mesterskab, der blev afviklet over to kampe, og hvor Djurgårdens IF samlet vandt med 17-5 over Gävle Godtemplare IK.

Spillere 

Djurgårdens IF's mesterhold bestod af følgende spillere:
 Carl-Erik Andersson (3. SM-titel)
 Lennart Berglund (2. SM-titel)
 Lars Björn (3. SM-titel)
 Yngve Carlsson (3. SM-titel)
 Gösta Johansson (3. SM-titel)
 Yngve Johansson (3. SM-titel)
 Bengt Larsson (2. SM-titel)
 Stig Sjöstam (1. SM-titel)
 Sven Tumba (2. SM-titel)
 Hans Tvilling (3. SM-titel)
 Stig Tvilling (3. SM-titel)
 Bert Zetterberg (3. SM-titel)

Kilder 
 Hockeyarchives - Championnat de Suède 1954/55  
 Ishockeytabeller - 1954-55  
 Svenska Ishockeyförbundet - Historik - Nationellt  
 Djurgården Hockey - Historia - 1950-1959  
 Hammarby IF - Historia - 1954/55  
 Svenskhockey.com - Allsvenskan 1954/55

Noter 

1954-55
1954-55
Ishockey i 1954
Ishockey i 1955
Odsherreds Kunstmuseum

Odserred Kunstmuseum er et kunstmuseum, der ligger i Asnæs i Odsherred. Museet er en del af Museum Vestsjælland, og har især kunst af Odsherredsmalerne.
Museet er indrettet i Hvide Hus, der oprindeligt blev opført i 1917, og museet åbnede i 1917.

Referencer

Eksterne henvisninger 
 

Museer i Region Sjælland
Museer etableret i 1917
Kunstmuseer i Danmark
Bygninger, konstruktioner og anlæg i Odsherred Kommune
Division I i ishockey 1955-56

Division I i ishockey 1955-56 var den 35. sæson af den bedste svenske ishockeyliga. Det var samtidig turneringen om det 32. svenske mesterskab i ishockey for mandlige klubhold. Turneringen havde deltagelse af 12 klubber, der var opdelt i to regionale puljer med seks hold, der spillede en dobbeltturnering alle-mod-alle. De to bedste hold fra hver pulje gik videre til SM-serien, hvor holdene spillede en ny dobbeltturnering alle-mod-alle. Det var første gang, at mesterskabet blev afgjort i et puljespil i stedet for en decideret finale.

Mesterskabet blev vundet af Södertälje SK, som blev svenske mestre for sjette gang i alt men for første gang siden sæsonen 1952-53. Södertälje SK var blevet nr. 2 i Division I Syd men vandt derefter alle seks kampe i SM-serien. Sølvmedaljerne gik til Djurgårdens IF, der havde vundet Division I Syd. Holdet endte SM-serien med fire sejre og to nederlag og fik dermed klubbens fjerde sæt SM-sølvmedaljer. Bronzemedaljerne blev vundet af Leksands IF, som dermed vandt SM-medaljer for første gang. Leksands IF havde kvalificeret sig til SM-serien ved at vinde Division I Nord.

Den afgørende kamp i SM-serien mellem Djurgårdens IF og Södertälje SK på Johanneshovs isstadion i Stockholm blev overværet af 15.661 tilskuere, hvilket var ny tilskuerrekord til en svensk ishockeykamp.

Grundspil

Division I Nord

Division I Syd

Slutspil

SM-serien

Spillere 

Södertälje SK's mesterhold bestod af følgende spillere:
 Göte Blomqvist (2. SM-titel)
 Stig Carlsson (2. SM-titel)
 Rikard Fagerlund (1. SM-titel)
 Thord Flodqvist (2. SM-titel)
 Erik Johansson (2. SM-titel)
 Tage Lindberg (4. SM-titel, heraf to titler som AIK-spiller)
 Lars Erik Lundvall (1. SM-titel)
 Börje Löfgren (2. SM-titel)
 Rune Magnusson (2. SM-titel)
 Ronald Pettersson (1. SM-titel)
 Olle Stenar (1. SM-titel)
 Tore Sundin (2. SM-titel)
 Kjell Svensson (1. SM-titel)
 Sven Thunman (3. SM-titel, eneste tilbageværende spiller fra mesterholdet i 1944)

Kilder 
 Hockeyarchives - Championnat de Suède 1955/56  
 Ishockeytabeller - 1954-55  
 Svenska Ishockeyförbundet - Historik - Nationellt  
 Djurgården Hockey - Historia - 1950-1959  
 Hammarby IF - Historia - 1955/56  
 Svenskhockey.com - Allsvenskan 1955/56

Noter 

1955-56
1955-56
Ishockey i 1955
Ishockey i 1956
Volvo Museum

Volvo Museum er et teknisk museum, der udstiller biler af mærket Volvo, som ligger i Göteborg i Sverige. Museet ejes og drives af bilproducenten Volvo. Blant de udstillede biler er ÖV 4, lastbiler og busser samt fartøjer fra Volvo Aero og Volvo Penta, samt Assar Gabrielsson og Gustaf Larson skriveborde fra firmaets opstart.
Museet blev indviet i 1995.

Galleri

Referencer

Eksterne henvisninger 
 

Museer i Sverige
Bygninger, konstruktioner og anlæg i Göteborg
Bilmuseer
Museer etableret i 1995